cyanic-selkie/wikianc huggingface dataset:
Թոնի Քոլլեթ
Կենսագրություն
2006 թվականին Թոնի Քոլլեթը խաղաց մի քանի ֆիլմերում, որոնցից փոքր դրամական և քննադատական հաջողություն բերեց «Փոքրիկ միսս Երջանկություն» ընտանեկան կատակերգությունը։
2003 թվական հունվարի 11-ին Քոլլեթը ամուսնացել է երաժիշտ Դեյվ Գալաֆասսիի հետ։ Նրանց դուստր Սեյջ Ֆլորենս Գալաֆասսին ծնվել է 2008 թվականի հունվարի 8-ին։ 2011 թվականի ապրիլի 22-ին զույգը որդի է ունեցել՝ Առլո Ռոբերտ Գալաֆասսին ։
Առաջադրումներ
«Թարայի Միացյալ Նահանգներ» սերիալի համար
Ծանոթագրություններ
Կատեգորիա:Ավստրալիացի դերասանուհիներ Կատեգորիա:«Ոսկե գլոբուս» մրցանակի դափնեկիրներ Կատեգորիա:«Էմմի» մրցանակի դափնեկիրներ Կատեգորիա:Ավստրալիացի երգչուհիներ Կատեգորիա:Թատրոնի դերասանուհիներ Կատեգորիա:Ավստրալիացի կինոդերասանուհիներ Կատեգորիա:21-րդ դարի երգչուհիներ Կատեգորիա:Ավստրալիացի կինոպրոդյուսերներ
Վիկտոր Գրաշենկով
Վիկտոր Նիկոլաևիչ Գրաշենկով(Гращенков, Виктор Николаевич, ), խորհրդային և ռուս արվեստաբան, ով մասնագիտացված էր իտալական Վերածննդի արվեստի, ընդհանուր արվեստի խնդիրների և արվեստագիտության խնդիրների վրա։ Արվեստագիտության դոկտոր (1975), պրոֆեսոր (1976), Ռուսաստանի գիտությունների ակադեմիայի անդամ-թղթակից (1991)։
Կենսագրություն
Պրոֆեսոր-նյարդաբան Ն. Ի. Գրաշենկոյի որդին է։ 1940 թվականից սովորել է ԽՍՀՄ-ի օդային ուժերի հատուկ դպրոցում, օդուժի ճարտարապետական ակադեմիայի և Ն. Ե. Ժուկովսկու անվան օդուժի ակադեմիայի ունկնդիրն էր։
Բ. Ռ. Վիպերի և Վ. Ն. Լազարևի աշակերտն էր, 1950 թվականին ավարտել է Մոսկվայի պետական համալսարանի բանասիրական ֆակուլտետը։
1954 թվականին թեկնածուական դիսերտացիա է պաշտպանել «Ռեալիստական նկարը իտալական Վերածննդի գեղանկարիչների արվեստում» թեմայով։
1954-1960-ական թվականներին ԽՍՀՄ-ի Արվեստի պատմության ինստիտուտի կրտսեր գիտաշխատող էր, 1977 թվականից` ավագ գիտաշխատող, 1960-1985-ական թվականներին` բաժնի վարիչ, 1976 թվականից` պատմության ֆակուլտետի արվեստի ընդհանուր պատմության բաժնի վարիչ։
Արվեստագիտության դոկտոր է։ 1994 թվականին արժանացել է «ՄՊՀ վաստակավոր պրոֆեսոր» կոչմանը, Ռուսաստանի գիտությունների ակադեմիայի անդամ-թղթակից ։
Թաղված է Մոսկվայում, Տրոեկուրովյան գերեզմանատանը ։
Գնահատականներ
Վյաչեսլավ Շեստակովը հիշում է ։
Նա դժվար կերպար էր. մի կողմից, անկասկած Վերածննդի գիտակ էր, Վերածննդի դիմանկարի մասին հրաշալի գրքի հեղինակ, որը վերջին տասնամյակում մի քանի անգամ վերահրատարակվել է։ Նա զբաղվում էր Վերածննդի պատմագրությամբ, և այդ թեմայով հրաշալի դասախոսություններ էր կարդում։ Մյուս կողմից, Գրաշենկովը համբերատար չէ մարդկանց նկատմամբ, հատկապես իր ուսանողների հանդեպ, որոնց երկար ժամանակ չէր թույլատրում մասնակցել պաշտպանությանը։ Ես հիշում եմ, որ նրանցից շատերը ուղղակի լացում էին, պատմելով դասախոսի հետ հարաբերությունների մասին։ Գրաշնեկովը ինձ հիշեցնում էր հին հունական Կրոնին, որը խժռում էր իր երեխաներին։ Ակնհայտ է, որ նա վախենում էր մրցակցությունից, և ամբիոնին մոտ չէր թողնում տաղանդավոր մարդկանց, որոնք ունակ էին ինքնուրույնության։
Չուսոկ
Չուսոկ (հանգըլ՝ 추석, հանջա՝ 秋夕, բառացի՝ «աշնանային գիշեր»), կորեական ավանդական տոն։ Նշվում է լուսնային 8-րդ ամսվա 15-րդ օրը։ Հարավային Կորեայում Չուսոկը, ինչպես նաև դրան հաջորդող օրը, ոչ աշխատանքային է։ Չուսոկի ժամանակ կորեացիները սովորաբար վերադառնում են հայրենիք՝ հարազատների հանդիպելու նպատակով։
Ծանոթագրություններ
Կատեգորիա:Բերքի տոներ Կատեգորիա:Կորեայի տոներ
Ռետրոտրանսպոզոն
Ռետրոտրանսպոզոն (կոչվում են նաև տրանսպոզոններ ՌՆԹ միջնորդով), գենետիկական տարրեր, որոնք կարող ենք բազմապատիկ անգամ մեծացնել իրենց քանակը գենոմում։ Տարածված են էուկարիոտիկ օրգանիզմների մեծ մասում։ Կազմում են տրանսպոզոնների երկու ենթադասերից մեկը. ի տարբերություն մյուս ենթադասի, ռետրոտրանսպոզոններին անհրաժեշտ է միջնորդ ՌՆԹ-ի տեսքով։
Հատկապես տարածված են բույսերում, որտեղ կազմում են կորիզային ԴՆԹ-ի նշանակալից մասը։ Օրինակ եգիպտացորենի գենոմի 49-78% կազմված է ռետրոտրանսպոզոններից ։ Իսկ ցորենի գենոմի 90% կազմում են կրկնվող տարրերը և 68%՝ տրանսպոզոնները ։ Կաթնասունների դեպքում գենոմի կեսը (45% - 48%) տրանսպոզոններ են կան վերջիններիս մնացորդներ։ Մարդկային գենոմի 42% կազմված է ռետրոտրանսպոզոններից, իսկ 2-3% ԴՆԹ տրանսպոզոններից ։
Տարբերում են ռետրոտրանսպոզոնների երկու տեսակ — ռետրոտրանսպոզոններ երկար ծայրային կրկնություններով (LTR, long terminal repeats), և ռետրոտրանսպոզոններ առանց այդ կրկնությունների։
Վերջիններս իրենց հերթին բաժանվում են երկար միահյուսված (LINE, long interspersed elements) և կարճ միահյուսված կրկնություններ (SINE, short interspersed elements)։
Ռետրոտրանսպոզոնների կրկնապատկումը ՌՆԹ միջնորդի օգնությամբ ստեղծում է սեփական բազմաթիվ պատճեններ, որի հետևանքով գենոմի չափսը կարող է արագորեն աճել։ Ռետրոտրանսպոզոններն ընդունակ են նաև ինսերցիայի (ներդրում) եղանակով առաջացնելու տարատեսակ մուտացիաներ։ Ռետրոտրանսպոզոնները գործում են հետևյալ կերպ՝ նախ նրանք սինթեզում են կոմպլեմենտար ՌՆԹ շղթա, ապա այն դարձյալ ետ են վերածում ԴՆԹ շղթայի, որն արդեն կարող է ներդրվել գենոմի որևէ տեղամասում։ ՌՆԹ-ից ԴՆԹ անցումը իրականացվում է տրանսպոզոնների կողմից կոդավորվող հակադարձ տրանսկրիպտազների (reverse transcriptase) միջոցով ։
Ծանոթագրություններ
Կատեգորիա:Գենոմի կառուցվածք Կատեգորիա:Մոլեկուլային կենսաբանություն
Լա Բոհեմ (երգ)
«Լա Բոհեմ» (La Bohème),  երգ, որ գրել են Շառլ Ազնավուրն ու Ժակ Պլոտեն  1965 թվականին։  Այն պատմում է բոհեմական կյանքով ապրող մի  նկարչի պատմություն, որը կարոտով է հիշում  Մոնմարտրի բարձունքներում անցկացրած իր երիտասարդության տարիները։
Պատմություն
«Լա Բոհեմը» երգը ստեղծվել է Ժորժ Գոտերիի համար, այն «Պարոն Կարնավալ»  (Monsieur Carnaval) օպերետից էր։ Գոտերի և Ազնավուրի միջև երգը երգելու մրցակցություն է սկսում։ 1965 թվականին Ազնավուրը ձայնագրում երգը, իսկ  Գոտերիի կատարմամբ ձայնագրած  երգը այդպես էլ դարձավ ոչ հանրաճանաչ։
Երգը Ազնավուրի ամենահայտնի կատարումներից է, ինչպես նաև ամենահայտնիներից է ֆրանսերեն լեզվով երգերի մեջ։ «Լա Բոհեմը» երգը համարվում է նաև ֆրանսիական շանսոնի բացառիկ ստեղծագործություններից մեկը։ 1965-1966 թվականներին երգը դարձել է միջազգային հիթ և տեղ զբաղեցրել Արգենտինայի, Բրազիլիայի, Ֆրանսիայի և այլ երկրների լավագույն երգերի տասնյակի մեջ ։ Ազնավուրը այդ երգել է իր գրեթե բոլոր համերգներում։ Երգը Ֆրանսիայում վաճառել է ավելի քան 200 000 օրինակով։
Երգի բառերը ֆրանսերեն լեզվով
La bohème Je vous parle d'un temps Que les moins de vingt ans Ne peuvent pas connaître Montmartre en ce temps-là Accrochait ses lilas Jusque sous nos fenêtres Et si l'humble garni Qui nous servait de nid Ne payait pas de mine C'est là qu'on s'est connu Moi qui criais famine Et toi qui posais nue
La bohème, la bohème Ça voulait dire on est heureux La bohème, la bohème Nous ne mangions qu'un jour sur deux
Dans les cafés voisins Nous étions quelques-uns Qui attendions la gloire Et bien que miséreux Avec le ventre creux Nous ne cessions d'y croire Et quand quelque bistro Contre un bon repas chaud Nous prenait une toile Nous récitions des vers Groupés autour du poêle En oubliant l'hiver.
Երգի բառերը հայերեն լեզվով
Եթե քսան դեռ չկաք Գուցե չհասկանաք Դուք իմ այս պատմությունը Մոնմարտրն այն ժամանակ իր յասամաններով ճերմակ Զարդարում էր մեր տունը Որ համեստ էր անշուք Բայց մեր բույնն էր տաքուկ Ու սիրո մեր դրախտը Ես նկարիչ էի Որ փնտրում էր բախտը Իսկ դու բնորդուհի Դա բոհեմն էր մեր բոհեմը Երջանկության օրերը մեր Դա բոհեմն էր մեր բոհեմը Թեկուզ սոված աղքատ օրեր Նստած սրճարանում Տղերքով անանուն Երազում էինք փառքը Թե մեզ բախտ վիճակվեր Ու մի նկար ծախվեր Կգնայինք մեր հարկը Կուտեինք մի փոր հաց Ու հետո գինովցած Կերգեինք մեր երգերը Մինջև լույս առավոտ Մոռանալով ձմեռը Նստած բուխարու մոտ Դա բոհեմն էր մեր բոհեմը Դու լավն էիր գեղեցկուհի Դա բոհեմն էր մեր բոհեմը Ամեն մեկս հանճար էր մի Հաճախ մինչ լուսադեմ Կանգնած կտավի դեմ Վրձնել եմ քո պատկերը Մերկությունդ անբիծ Մարմինդ գիծ առ գիծ Քո մարմարե կոնքերը Ու միայն առավոտ Հոգնած բայց հիացկոտ Շարունակում էինք կյանքը Մի բաժակ սուրճ խմում Ու սիրում մեր տքնանքը Եվ սերը մեր սրտում Դա բոհեմն էր մեր բոհեմը Զույգեր էինք քսան տարեկան Դա բոհեմն էր մեր բոհեմը Հեշտ էր ապրել օդով միայն Պատահում է մերթ մերթ Երբ գնում եմ ես ետ Անցյալի մեր վայրերը Նույնը չէ ոչ մի բան Այն տեղերը չկան Ուր ծնվել է մեր սերը Ձեղնահարկը գողտրիկ Մեր սանդուղքը նեղլիկ Եվ իմ արվեստանոցը Օ տխուր է այնքան Մոնմարտրի մեր փողոցը Ուր էլ վարդեր չկան Դա բոհեմն էր մեր բոհեմը Ջահել էինք ազատ ու խենթ Դա բոհեմն էր մեր բոհեմը Այդ օրերը էլ չեն գա ետ։
Արտաքին հղումներ
Կատեգորիա:Շառլ Ազնավուրի երգեր Կատեգորիա:1965 սինգլներ
Բելգարդ սյուր Վալսերին
Բելգարդ սյուր Վալսերին (Bellegarde-sur-Valserine), համայնք Ֆրանսիայի Էնի գավառում՝ Նանտյուա շրջանի Բելգարդ սյուր Վալսերին կանտոնում։
Աշխարհագրական դիրք
Բելգարդ սյուր Վալսերինը տեղակայված է ծովի մակարդակից 350 մետր բարձրության վրա, գտնվում է Ժնև քաղաքից 30 կմ դեպի հարավ-արևմուտք՝ Յուրա լեռան լանջին։ Համայնքը տեղակայված է հովտում՝ այն վայրում, որտեղ Վալսերոն գետը միախառնվում է Ռոնա գետին, որն այդ վայրում կտրուկ շրջադարձ է կատարում դեպի հարավ։ Համայնքից ոչ հեռու տեղակայված է հիդրոէլեկտրակայան։
Քաղաքին են պատկանում նաև մի շարք գյուղեր և այլ փոքր բնակավայրեր։
Պատմություն
Հռոմեական տիրապետության ժամանակ Ռոնա գետի հովտում տեղակայված քաղաքն ուներ ռազմավարական կարևոր նշանակաություն։ Հավանաբար այդտեղ գոյություն է ունեցել ոչ մեծ բնակավայր։
Միջին դարերում գոյություն են ունեցել մի քանի գյուղեր, սակայն Բելգարդը շարունակել է մնալ փոքր գյուղ։ Իրադրությունը կտրուկ փոխվեց, երբ 1853-1858 թվականներին այդ տեղով անցկացվեց Լիոն-Ժնև երկաթուղագծի մի ճյուղը։ Նապոլեոն III-ի 1858 թվականի դեկտեմբերի 6-ի դեկրետով բնակավայրը վերանվանվեց Բելգարդ։ Սկսած 19-րդ դարի կեսերից Ռոնա գետի ափին կառուցվել են բազմաթիվ գործարաններ, օրինակ՝ մանարաններ թղթի ֆաբրիկաներ ու փայտասղոցարաններ, որոնք օգտագործել են գետի ջուրը։ 1883 թվականին Վելսարին գետի վրա կառուցվում է Հիդրոէլեկտրակայան ինչի շնորհիվ Բելգարդը դառնում է Ֆրանսիայի առաջին բնակավայրերից մեկը, որ ապահովվում է էլեկտրական լույսով։ Այդպիսով՝ գյուղն արագորեն վերածվում է արդյունաբերական քաղաքի որի զարգացումը շարունակվում է մինչև Երկրորդ համաշխարհային պատերազմը։ 1815 թվականից Բելգարդը նաև սահմանամերձ բնակավայր էր։ 1948 թվականին Ռոնա գետի վրա կառուցվում է ամբարտակ, ինչից հետո զբոսաշրջիկները դադարում են այցելել հովիտ։
1956 թվականի հոկտեմբերի 18-ին Բելգարդը վերանվանվեց Բելգարդ սյուր Վալսերին։
Տեսարժան վայրեր
Բելգարդ սյուր Վալսերինն արդյունաբերական քաղաք է, այդ պատճառով էլ այնտեղ քիչ են տեսարժան վայրերը։ Դրանց թվին են պատկանում մի քանի եկեղեցիներն ու ամրոցը։ Քաղաքի հյուսիսային կողմում Վալսերին գետը, անցնելով նեղ կիրճով առաջացնում է ջրվեժ։
Տնտեսություն և արդյունաբերություն
Բելգարդ սյուր Վալսերինը խոշոր արդյունաբերական կենտրոն է։ Քաղաքում իրականացվում է պլաստիկի արտադրություն և վերամշակում, գործում է տեքստիլ և սննդի արդյունաբերություններ, տպագրատներ, արտադրվում են փաթեթներ։
Մշակույթ
1995 թվականից քաղաքում ամեն տարի անցկացվում է Կոմիկ-փառատոն։ Քաղաքում գործում է Ժաննա դ'ԱրկԻ թանգարանը։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Կարենիսի վանք
Կարենիսի վանք, գտնվում է Հայաստանի Կոտայքի մարզի Կարենիս գյուղում, Գյումուշ ՀԷԿից հյուսիս, Հրազդանի ձորում։
Անվանում
Մատենագրություններում տարբեր պատմիչներ վանքը անվանում են տարբեր անուններով՝ Կարենիսի, Առաքելոց, Մաթևոս և Անդրեաս առաքյալների վանք, Մաթևոս ավետարանիչի և Անդրեյ առաքյալին նվիրված վանք և այլն։ Ըստ Շահխաթունյացի, այն Կարենիս է կոչվում մոտակա Գյումուշ գյուղի անունը նախկինում Կարենիս լինելու պատճառով ։
Մեսրոպ արքեպիսկոպոս Սմբատյանցը նշում է, որ վանքը.
Միաժամանակ երկու անուններով՝ Կարենիսի և Աթաքելոց, անվանում է «Ջամբոում» ։ Միայն Առաքելոց է կոչում Առաքել Դավրիժեցին և միաժամանակ նշում, որ այնտեղ պահվել է Մաթևոս ավետարանիչի և Անդրեյ առաքյալի մասունքները ։ Կարենիսի վանք հիշատակվում է նաև Ղևոնդ Ալիշանի և Էփրիկյանի աշխատություններում։
Ճարտարապետություն
Վանական համալիրից պահպանվել է եկեղեցին և արևմուտքից կցված գավիթը։
Եկեղեցին ունի թաղածածկ դահլիճի հորինվածք, չափերը մեծ չեն (արտաքին չափերն են 4,90 մ x 7,70 մ), կառուցված է տեղական կարմիր տուֆի սրբատաշ քարերից և բավական լավ է պահպանվել։ Աղոթասրահը (ներսի չափերը 3,30 մ x 6,45 մ) արևելքից ավարտվում է թեթևակի պայտաձև հատակագիծ ունեցող աբսիդով և դրսից ներառված է արտաքին պատերի ուղղանկյան մեջ։ Պատերը հաստ չեն (0,7 մ-0,8 մ), որի հետևանքով հիմնական կրող զանգվածը ոչ միայն միջի կրաբետոնն է, այլև երեսպատման որմնաքարերը։ Մաքուր տաշած քարերից են իրականացված ինտերյերում ինչպես պատերը, այնպես էլ աբսիդը և ծածկի թաղը։ Հուշարձանը ներսից պահպանվել է սվաղված պատի հետքեր են։ Եկեղեցու մուտքերից պահպանվել է միայն հարավայինը (1,20 մ լայնությամբ), իսկ արևմտյանը, որը բացվել է դեպի գավիթը, ամբողջովին քանդված է։ Լուսամուտները երկուսն են՝ հարավային և արևմտյան պատերում և բավական լայն են։ Աբսիդը կառուցված է առանց լուսամուտի։
Կարենիսի վանքի եկեղեցին չունի զարդաքանդակներ։ Նրա արտաքին ճակատները զուսպ են և լուծված առանց հարդարանքի։ Նույնիսկ հարավային մուտքը ոչնչով չի շեշտվում։ Միակ ճարտարապետական մանրամասը հարավային լուսամուտի երեսակալն է, որն ունի կիսագլանիկով պարզ տրամատ։
Կարենիսի վանքի ճարտարապետական ընդհանուր հորինվածքի ուշագրավ առանձնահատկություններից է եկեղեցու ներսում ստորգետնյա դամբարանի առկայությունը։ Այն փոքր, թաղածածկ մի տարածություն է, որն արևելքից վերջանում է գմբեթով ծածկված աբսիդով։ Դամբարանի հիմնական մուտքը եղել է արևմտյան կողմից՝ եկեղեցու աղռթասրահից, Այդ մասին է վկայում դեպի դամբարան տանող ոչ մեծ թաղածածկ անցումը, որտեղ և տեղադրված են դեպի ներքև տանող աստիճանները։ Դամբարանը կառուցված է փոքր չափի, աղյուսի նման մշակված բազալտե քարերից և տեղադրված է եկեղեցու ընդերկայնական առանցքով, աղոթասրահի հատակի տակ։ Ունի երկու խորշ՝ մեկը աբսիդում, մյուսը՝ ավելի մեծը, հարավային պատում, որտեղ և հավանաբար պահվել են մասունքները։
Մաթիլդա Էրնկրանս
Մաթիլդա Էլիզաբեթ Էրնկրանս (Matilda Elisabeth Ernkrans, ), շվեդ քաղաքական գործիչ, Շվեդիայի Սոցիալ-դեմոկրատական կուսակցության անդամ, 2019 թվականի հունվարի 21-ից՝ Լյովենի կառավարության բարձրագույն կրթության և հետազոտությունների նախարար ։
Կարենիսի վանք
Ճարտարապետություն
7-րդ դարի եզակի միանավ թաղածածկ դահլիճներից է, որն անաղարտ պահպանել է իր նախնական ծավալային-տարածական ամբողջ հորինվածքը։
Մաթիլդա Էրնկրանս
Կենսագրություն
Մաթիլդա Էրնքրանսը Յան Կարլսոնի (Jan Karlsson) և Կարիտա Էրնկրանսի (Carita Ernkrans) դուստրն է ։ 1995-ից մինչև 2002 թվականը Էրեբրուի համալսարանում ուսումնասիրել է քաղաքագիտություն, տնտեսություն ու սոցիոլոգիա ։ Էրնկրանսը նախկինում աշխատել է որպես աշխատանքի տեղավորման գործակալ։
Մաթիլդա Էրնքրանսը Հալսբերգի քաղաքապետարանի քաղաքային խորհրդում ընտրվել է 1995 թվականին և նախագահի տեղակալ է եղել 2003 թվականից մինչև 2007 թվականը։ Նա եղել է ավագանու անդամ 1994-2002 թվականներին ։
Կարենիսի վանք
Ճարտարապետություն
Կարենիսի վանքի գավիթը ուշ միջնադարի կառույց է։ Այն ուղղանկյուն, համարյա քառակուսի շինություն է (արտաքին չափերն են 8.8 մ x 9.70 մ)։ Գավիթը կառուցված է բազալտի անմշակ և կիսամշակ քարերից, կրաշաղախով և հիմնականում լավ է պահպանվել՝ վնասված են միայն տանիքը և արևմտյան ու հարավային պատերի վերին մասերը։ Գավիթի ներսում՝ հյուսիսային և հարավային պատերից դուրս են գալիս երկու զույգ հաստահեղույս որմնամույթեր, որոնց միջև ձգված կամարների վրա բարձրանում է գմբեթը։ Մույթերի միջև, ինչպես նաև մույթերի և արևելյան ու արևմտյան պատերի միջև ստացվող խորշերը ծածկված են թաղերով։ Անցումը՝ գմբեթատակ քառակուսուց դեպի գմբեթն իրականացված է առագաստների միջոցով։ Գավթի պատերը, կամարները և թաղը բազալտից են, գմբեթի առագաստները շարված են մաքուր տաշված տուֆով։ Գավթի պատերում օգտագործվել են 15-16-րդ դարերի տապանաքարեր և խաչքարեր (որմնամույթերից մեկում ագուցված խաչքարը 1567 թվականի է) ։
Քսամիլի կղզիներ
Քսամիլի կղզիներ (Ishuj të Ksamilit or Ishuj të Tetranisit), չորս կղզիներից բաղկացած կղզեխումբ, որը գտնվում է Ալբանիայի հարավային մասում։ Կղզիները գտնվում են ափից մեծ հեռավորության վրա և այնտեղ կարելի է հասնել միայն նավով։ Քսամիլ գյուղը, որի անունով կոչվել է ողջ կղզեխումբը, գտնվում է կղզեխմբի արևելյան հատվածում։ Կղզեխմբի ընդհանուր մակերեսը կազմում է 7.1 հա։ Բուտրինտ ազգային պարկի մի մասը գտնվում է կղզեխմբի վրա ։
Կարենիսի վանք
Այլ տեղեկատվություն
Վանքն ուշ միջնադարում ոչ միայն հայտնի է եղել, այլ նաև հարուստ՝ ունեցել է 3 ջրաղաց Կարենիս գյուղում, այգի և ձիթհանք Օշականում, ինչպես նաև.
Մաթիլդա Էրնկրանս
Կենսագրություն
Էրնկրանսը 2002 թվականից Ռիքսդագի անդամ է, նա ընտրվել է Էրեբրուի շրջանում սկզբում որպես պատգամավոր, իսկ 2006 թվականի փետրվարից՝ որպես մշտական անդամ։ 2018 թվականի մարտին Էրնկրանսը դարձել է կրթության կոմիտեի նախագահ, ինչպես նաև 2004-2006 թվականներին մշակույթի կոմիտեի և սոցիալական ապահովության կոմիտեի նախկին անդամ, ինչպես նաև 2010-2018 թվականներին շրջակա միջավայրի և գյուղատնտեսության կոմիտեի նախագահ։ Նա նաև ընտրվել է որպես սոցիալական ապահովության կոմիտեի նախագահ ։
Քսամիլի կղզիներ
Ծանոթագրություններ
Կատեգորիա:Կղզեխմբեր այբբենական կարգով Կատեգորիա:Ալբանիայի կղզիներ
Կարենիսի վանք
Գրականություն
Կատեգորիա:Կոտայքի թեմի վանքեր և եկեղեցիներ Կատեգորիա:6-րդ դարի հայկական վանքեր և եկեղեցիներ
Մաթիլդա Էրնկրանս
Կենսագրություն
2019 թվականի հունվարի 21-ին նա կրթության նախարարությունում նշանակվել է ստատիկ խորհրդական՝ բարձրագույն կրթության և հետազոտությունների նախարարի կոչումով ։
Ծանոթագրություններ
Կատեգորիա:Շվեդիայի կին քաղաքական գործիչներ
Ելենա Զախարովա
Կենսագրություն
Ելենա Զախարովան ծնվել է 1975 թվականի նոյեմբերի 2-ին Մոսկվայում, Իգոր Միխայլովիչի և Նատալյա Գեորգիևնայի ընտանիքում : Վեց տարեկան հասակից Ելենա Զախարովան պարել է Լենինյան կոմերիտմիության ավտոմոբիլային գործարանի մշակույթի տանը կից «Բուրատինո» էստրադային-խորեոգրաֆիկ անսամբլում։ Ութ տարեկանում մայրը նրան տարել է դասական բալետի, սակայն այնտեղ նա սովորել է շատ քիչ ։
Ելենա Զախարովան սովորել է Շչուկինի ուսումնարանում, որն ավարտել է 1998 թվականին։ Ուսումնարանի երկրորդ կուրսում նկարահանվել է Ալեքսանդր Ալեքսանդրովի «Դերասանների ապաստան» («Приют комедиантов»): Ուսումնարանն ավարտելուց հետո ընդունվել է Լուսնի թատրոն, որ ղեկավարում էր Սերգեյ Պրոխանովը։
Անձնական կյանք
2010 թվականի սեպտեմբերին մամուլում տարածվել են լուրեր այն մասին, որ Ելենա Զախարովան ամուսնացել է. նրա ընտրյալը եղել է Systematic Software Solutions (Russia) ընկերության գլխավոր տնօրեն Սերգեյ Մամոնտովը ։
2011 թվականի փետրվարին ծնվել է Ելենա Զախարովայի ու Սերգեյ Մամոնտովի դուստրը՝ Աննա-Մարիան ։ Ութ ամիս անց աղջիկը մահացել է սուր վիրուսային վարակից ։ Դրանից գրեթե անմիջապես հետո Զախարովան ու Մամոնտովը բաժանվել են ։
2017 թվականի դեկտեմբերի 6-ին Ելենա Զախարովան դուստր է ունեցել ։
Արտաքին հղումներ
Կատեգորիա:Ռուս դերասանուհիներ Կատեգորիա:Բորիս Շչուկինի անվան թատերական ինստիտուտի շրջանավարտներ Կատեգորիա:Ռուս կինոդերասանուհիներ Կատեգորիա:Ռուս հեռուստատեսային դերասանուհիներ Կատեգորիա:«Ճայ» մրցանակի դափնեկիրներ
Չաթալջա
Չաթալջա (Çatalca), շրջան Ստամբուլի մարզի արևմտյան մասում՝ եվրոպական հատվածում։ 2007 թվականի տվյալներով բնակչությունը կազմում է 89 158 մարդ։
Պատմություն
Սկզբնական շրջանում այս վայրում եղել է հունական բնակավայր՝ Էրգիսկե անվամբ։ Օսմանյան կայսրության ձևավորումից հետո, հունաբնակ բնակչությանը միացել են նաև Փոքր Ասիայից ներգաղթած թուրքեր։ Ղրիմի պատերազմի արդյունքում XIX դարի կեսերին այս վայրերում են բնակեցվել Ղրիմի թաթարների մի մասը։ Առաջին Բալկանյան պատերազմի ժամանակ Չաթալջայի մոտով է անցել Չաթալջայի ռազմապաշտպանակա գիծը, որտեղ 1912 թվականի նոյեմբերի 17- 19-ը թուրքերի և բուլղարացիների միջև տեղի է ունեցել պատերազմի վերջին ճակատամարտը՝ Չաթալջայի ճակատամարտը։
1912 թվականի տվյալներով շրջանում բնակվել են 54 787 հույներ, 16 100 թուրքեր և 2035 հրեաներ ։
Ծանոթագրություններ
Կատեգորիա:Ստամբուլի նահանգի բնակավայրեր Կատեգորիա:Թուրքիայի քաղաքներ
Ալֆ Պոյեր
Ալֆրեդ «Ալֆ» Պոյեր (Alf Poier, ), ավստրիացի երգիչ և զվարճախոս, 2003 թվականի Եվրատեսիլին ներկայացրել է Ավստրիան (6-րդ հորիզոնական)։
Կենսագրություն
Ալֆ Պոյերը ավարտել է Սանկտ Պետերբուրգի ժողովրդական դպրոցը և գերազանց ավարտել է Յուդենբուրգի ուսումնարանը 1987 թվականին։ Մինչև 1955 թվական զբաղվել է ամենատարբեր աշխատանքներով․ հետաքրքրվելով թեթև ատլետիկայով՝ նա նույնիսկ մասնակցել է աշխարհի լեռնային վազքի առաջնությանը, անգլիական քաղաք Կեսվիկում, 50 մասնակիցներից զբաղեցրել է 21-րդ հորիզոնականը, ինչպես նաև աշխատել է որպես պահակ, խողովակ մաքրող, քարտուղար ընդունարանում, առևտրական և լրագրող ։ Սեփական հաստատմամբ, նա պնդում է, որ 10 տարվա ընթացքում չի հասկացել թե ինչու է կյանքի իմաստը կայանում համակարգչի դիմաց օրական 8 ժամ անցկացնելը։ Երկար ժամանակ Ալֆը ապրել է մեկուսացված, անցկացրել է քարանձավում, կարդացել է հոգեբանական և միստիկ գրքեր։ 1995 թվականին Պոյերը, որպես սկսնակ զվարճախոս կիրառական արվեստի ոլորտում արժանացել է «Grazer Kleinkunstvogel» մրցանակի և զբաղեցրել է 2-րդ հորիզոնականը։ 1966 թվականի օգոստոսին նա իր առաջին համերգային «Himmel, Arsch & Gartenzwerg» ծրագիրն է ներկայացրել։ Շրջագայություններից հետո այդ ծրագրով Պոյերը կիրառական արվեստի ոլորտում արժանացել է «Զալցբուրգյան հորթ» մրցանակին։ 1999 թվականին նա ներկայացել է իր նոր «Zen» ծրագրով, որի համար արժանացել է մի շարք մրցանակների, իսկ հետո թողարկել է իր «Mitsubischi» ծրագիրը։ 2005 թվականի հոկտեմբերի 5-ին կայացավ իր համերգը «Kill Eulenspiegel» («Սպանել Ուլենշպիգելին»), ինչպես նաև հայտնի է որպես «Kill Till» («Սպանել Թիլին»)։ 2005 թվականի փետրվարին հրատարակվել է իր «Mein K(r)ampf» գիրքը։ 2008 թվականի աշնանը նա նկարահանվում է կատակերգական (Alfs Welt) «Ալֆի աշխարհը» սերիալում, սեպտեմբերին Էգենդորֆեում բացում է իր սեփական թանգարանը (Botschaft für Bewusstsein, Scheißdreck und Kunst) և «Satsang» ծրագրով շրջագայում է Ավստիայով, Շվեյցարիայով և Բավարիայով։ 2010 թվականի ապրիլի 1-ին Պոյերը հանդես է գալիս Վենեում «This Isn't It» («Ոչ, սա ամենը չէ») երաժշտական ծրագրով, որի վերնագիրը համընկել է Մայքլ Ջեքսոնի մասին «Մայքլ Ջեքսոն, ահա և վերջ» վավերագրական ֆիլմի վերնագրին։ Հենց այդ շրջագայությունների ժամանակ ստեղծվում է Պոյերի «Die Obersteirische Wolfshilfe» խումբը, որում ելույթ են ունենում Լենի Դիքսոնը (հարվածային), Վոլֆգանգ Լաբը (կիթառ), Մարկո Վայկսելբրաուն (ստեղնային) և Հանս Շտայֆ (բաս-կիթառ)) ։ Նույն թվականի դեկտեմբերին Ալֆը ելույթ է ունենում իր 19-րդ հումորային Arosa փառատոնին։ 2012 թվականին Պոյերը հանդես է գալիս «Backstage» («Ետնաբեմ») ծրագրով, պատմելով ետնաբեմի կյանքից և իր նախագիծը 2012 թվականի աշնանը արժանացել է Վիեննայի Օրփեոս մրցանակին։ 2014 թվականի հունիսին Պոյերի համագործակցությունը ավարտվում է իր հին ընկեր Ռենե Բերտոյի հետ ։ Բերտոն վերագրել է այն այնպես, որ իրենց հետ համագործակցել է Կոնչիտա Վուրստը և դա կատաղեցնում էր Պոյերին, ով նույնիսկ կոպիտ կերպով արտահայտվել է այդ թեմայով ։ Իր համերգային 20-ամյա գործունեության առիթով Ավստիայի Բանկ թանգարանում կազմակերպվել է Պոյերի աշխատանքների ցուցահանդեսը, հենց այդ ժամանակ էլ հրատարակվել է իր «123 Meisterwerke» (123 գլուխգործոց) գիրքը ։
Թանգարան
2008 թվականի սեպտեմբերի 8-ին Պոյերը բացեց իր սեփական թանգարանը՝ «Ուղերձ գիտակցությանը, թափթփուկներին և արվեստին», (Botschaft für Bewusstsein, Scheißdreck und Kunst), Էգենդորֆեի տանը։ Պոյերը ցուցադրման է դրել այնտեղ իր նկարները և տարբեր ցուցադրանմուշներ․ «էլեկտրական աթոռ», «դիմակահանդեսային ձկան տեսակ» և «Մադոննային բացած ոտքերով» ։ Իր «Satsang» ծրագրով Պոյերը պատմել է իր թանգարանի մասին։ 2009 թվականի հոկտեմբերի կեսից տունը փակվել է, իսկ 2010 թվականի հունիսի 6-ին վաճառվել է։
Հնդկական ազգային կոնգրես
Հնդկաստանի ազգային-ազատագրական շարժման վերելքի տարիներին (1918-1922) վերածվել է զանգվածային կուսակցության՝ հետևելով իր ղեկավար և գաղափարախոս Մահաթմա Գանդիի «քաղաքացիական անհնազանդության» ուսմունքին։ Երկրորդ համաշխարհային պատերազմից հետո հանդես է եկել Հնդկաստանին անհապաղ անկախություն տալու պահանջով։
Ալֆ Պոյեր
Արտաքին հղումներ
Կատեգորիա:Եվրատեսիլ երգի մրցույթի մասնակիցներ Կատեգորիա:Ավստրիացի երգիչներ Կատեգորիա:Ավստրիացի կոմպոզիտորներ Կատեգորիա:Ավստրիացի գրողներ
Հնդկական ազգային կոնգրես
Անկախություն ստանալուց հետո, 1947 թվականին, Ջավահարլալ Ներուի գլխավորությամբ կազմել է կառավարություն (1947-1964)։ 1967 թվականին Հնդկական ազգային կոնգրեսը պառակտվել է, իշխանությունն անցել է մեծամասնությանը՝ փոխնարար Ինդիրա Գանդիի գլխավորությամբ։ 1977 թվականի մարտին Հնդկական ազգային կոնգրեսը, պարտություն կրելով խորհրդարանական ընտրություններում, իշխանությունը զիջեց «Ջանտա» և Հնդկական ազգային կոնգրեսից պառակտված «Կոնգրես հանուն դեմոկրատիայի» կուսակցությունների բլոկին։ 1978 թվականի հունվարին Հնդկական ազգային կոնգրեսը դարձյալ պառակտվեց, կազմվեց Հնդկական ազգային կոնգրեսը Ինդիրա Գանդիի գլխավորությամբ։ 1980 թվականի հունվարին ընտրություններում հաղթեց Հնդկական ազգային կոնգրեսը, փոխնախարար դարձավ Ինդիրա Գանդին։
Ծանոթագրություններ
Կատեգորիա:Հնդկաստանի կուսակցություններ
Ծննդյան կղզու դրոշ
Ծննդյան կղզու դրոշ (անգլերեն՝ Flag of Christmas Island), Ծննդյան կղզու պաշտոնական պետական խորհրդանիշերից մեկը։ Լայնքի և երկայնքի հարաբերակցությունը 1։2 է։ Դրոշը ընդունվել է 2002 թվականի հունվարի 26-ին։
Աղբյուրներ
Կատեգորիա:Ավստրալիայի դրոշներ Կատեգորիա:2002 դրոշներ
Հարավաֆրիկյան սև կատվային շնաձուկ
Հարավաֆրիկյան սև կատվային շնաձուկ, Կենդանիների թագավորության, Քորդավորների տիպի, Ձկների վերնադասի, Կռճիկային ձկների կարգի կատվային փոքրիկ շնաձուկ։
Արեալ
Նա հազվադեպ հանդիպող և քիչ հետազոտված կենդանի է, ինչպես նաև Էնդեմիկ է Հարավաֆրիկյան Հանրապետության ջրերի համար։ Հանդիպում է միայն 344—1009 մետր խորություններում։
Նկարագրություն
Այս շնաձուկը ամուր մարմին ունի, մեծ աչքեր, երկար, հաստ և լայն դունչ, բերանը գտնվում է աչքերի ետևում, ամուր կուրծք և թևեր։ Գույնը մուգ շականագույն-մոխրագույն է ։.
Ծանոթագրություններ
Կատեգորիա:Կռճիկային ձկներ
Լոնդրինա
Լոնդրինա (պորտուգալերեն՝ Londrina., պորտուգալերենից բառացի թարգմանած՝ նշանակում է Փոքր Լոնդոն, լոնդոնցի), քաղաք Բրազիլիայի Պարանա նահանգի հյուսիսային մասում, նահանգի վարչական կենտրոն Կուրիտիբայից շուրջ 370 կիլոմետր հեռավորության վրա։ Մեծությամբ նահանգի երկրորդ և Բրազիլիայի հարավային տարածաշրջանի չորրորդ բնակավայրն է։ 2010 թվականի տվյալներով բուն քաղաքի բնակչության թվաքանակը եղել է 506.645, մետրոպոլիսային տարածքինը՝ 1.087.815 ) et 1087815 habitants dans sa zone métropolitaine : 2018 թվականի հուլիսի 1-ի դրությամբ բուն քաղաքում ապրում էր 543,003 մարդ ։
Բնակավայրի տեղանքը սկզբնապես հետազոտել են բրիտանացի ներգաղթյալներ։ Պաշտոնապես այն հիմնադրվել է 1930 թվականին՝ իտալացիներից, ճապոնացիներից, գերմանացիներից բաղկացած մի ոչ մեծ խմբի կողմից, և կարճ ժամանակամիջոցում վերածվել է նահանգի նոր-նոր յուրացվող հյուսիսային գոտու առևտրային, քաղաքական, կրթական ու մշակութային կենտրոնի ։ Քաղաքի համբավավոր ուսումնական հաստատություններից են Universidade Estadual de Londrina-ն (Լոնդրինայի պետական համալսարանը) և Universidade Tecnológica Federal do Paraná (Պարանայի տեխնոլոգիական դաշնային համալսարանը)։
Քույր քաղաքներ
Լոնդրինան բարեկամական և գործընկերային սերտ հարաբերություններ է հաստատել հետևյալ քաղաքների հետ.
Կլիմա
Ըստ Köppen-Geiger climate classification system-ի դասակարգման՝ Լոնդրինան ունի խոնավ մերձարևադարձային կլիմա (Cfa) :
Արտաքին հղումներ
Կատեգորիա:Բրազիլիայի քաղաքներ Կատեգորիա:Բրազիլիայի բնակավայրեր
Հնդկական օվկիանոսի բրիտանական տարածքների դրոշ
Հնդկական օվկիանոսի բրիտանական տարածքներյի դրոշը Հնդկական օվկիանոսի բրիտանական տարածքների պետական խորհրդանիշերից է։ Դրոշը ընդունվել է 1990 թվականի նոյեմբերիի 8-ին։ Լայնքի և երկայնքի հարաբերակցությունը 1։2 է։ Դրոշի մեջ գերակշռում են կապույտ, սպիտակ և կարմիր գույները։
Պատկերասրահ
Կատեգորիա:Մեծ Բրիտանիայի դրոշներ Կատեգորիա:1990 դրոշներ
Ձագավանք
Ձագավանք, գտնվում է Հայաստանի Կոտայքի մարզի Առինջ գյուղի արևելքում՝ փոքր բլրի լանջին, Գետարգել գյուղից հարավ, գերեզմանոցի մոտ։ Գետարգել գյուղին մոտ լինելու պատճառով էլ վանքը հայտնի է նաև Գետարգելի Սուրբ Նշան անվամբ։ Ամեն տարի Զատիկին հաջորդող կիրակին «վանքի ուխտի օրն» է։
Ճարտարապետություն
Վանական համալիրը կազմված է եկեղեցուց, զանգակատնից, պարսպից, բնակելի խցերից և այլ նշանակության շինությունների ավերակներից։ Ձագավանքը վերականգնեցված է, սակայն վերականգման աշխատանքների ժամանակ շինարարները չեն օգտագործել հին վանքի քարերը, որոնք պիտանի էին օգտագործման համար, այդ պատճառով էլ վանքը կորցրել է մինչև ավերվելը ունեցած գեղեցկությունն և արժեքը։ Չօգտագործված քարերը, որոնցից մեծ մասը զարդաքանդակներով են պատված, ինչպես նաև վանքի եկեղեցու սյուները, ցիր ու ցան արված վիճակում գտնվում են վանքի պարիսպներից դուրս։ Ներկայումս վանքը ունի նորակառույց ու հասարակ եկեղեցու տեսք։
Եկեղեցի
Եկեղեցին հայտնի է Սուրբ Նշան անվամբ։ Ժամանակին ունեցել է նրան կպած երկու մատուռ, որոնք վերականգնումից հետո դարձել են ավանդատներ։ Յուրաքանչյուր ավանդատան մոտ կանգնեցված է խաչքար։ Եկեղեցին ունի խաչաձև հորինվածք։ Պատերի մեջ հազվադեպ նկատվում են հին վանքի քարերից, որոնք արձանագիր են։ Կառուցված է սրբատաշ կարմիր քարերից։
Զանգակատուն
Ի տարբերություն եկեղեցու՝ զանգակատունը մասնակի է ավերվել։ Պատերը կառուցած են սրբատաշ քարերից։ Առկա են արձանագրություններ և խաչաքանդակներ։ Նրա հյուսիսային կողմում գտնվել է հին գերեզմանատունը, որում դեռ գտնվում են մի քանի տապանաքարեր։ Վերականգման ժամանակ որոշ չափով ձևափոխվել է նաև զանգակատունը. այն դարձել է գմբեթավոր։ Զանգակատան հարավային կողմում գտնվում է Սուրբ Նշան եկեղեցու ավերված գմբեթի մի հատվածը, որի շուրջը տեղացիները դասավորել են մի քանի խաչքարեր։ Զանգակատունը ներսից գրեթե ամբողջությամբ պահպանվել է, զգացվում է որ վանքը ժամանակին եղել է հոգևոր կենտրոն։
Օժանդակ շինություններ
Սուրբ Նշան եկեղեցու դիմաց սփռվում են տասնյակի ավել բնակելի խցերի ավերակներ։ Նրանք բոլորը իրար կից են։ Խցերից մեկի ներսում գտնվում է վանքի վերանորոգման ժամանակ «ավելորդ» համարված գույքը՝ սրբապատկերներ, փայտյա խաչեր և այլ պարագաներ, այդ պատճառով էլ այն զբոսաշրջիկի աչքերով նման է աղբանոցի։
Խաչքարեր
Վանքի համալիրի տարածքում վերականգնումից հետո ստեղծվել է հատուկ «բակ» խաչքարերի համար։ Այնտեղի պատերին հենված իրար կողք-կողքի շարված են խաչքարերի բեկորներ, ինչպես նաև հին վանքի ավերակներից պահպանված արձանագիր քարեր։ Խաչքարերի մի որոշ հատվածն էլ դեռ գտնվում է պարսպից դուրս գտնվող քարակույտի մեջ։
Գրականություն
Կատեգորիա:Կոտայքի թեմի վանքեր և եկեղեցիներ Կատեգորիա:7-րդ դարի հայկական վանքեր և եկեղեցիներ Կատեգորիա:Կոտայք գավառի շենքեր և կառույցներ
Հայ ժողովրդի ջարդերը (աշխատություն)
Հայ ժողովրդի ջարդերը, Գաղտնի տեղեկագիր, գերմանացի նշանավոր հասարակական գործիչ, արևելագետ, հոգևորական Յոհաննես Լեփսիուսի աշխատությունը հայոց ցեղասպանության մասին։
Բովանդակություն
Լեփսիուսը սույն աշխատության մեջ առաջին աշխարհամարտի տարիներին Թուրքիայում եղած տարբեր պետությունների դեսպանների, հյուպատոսների տեղեկագրերի, ականատեսների վկայությունների և իր դիտարկումների ու ուսումնասիրությունների հիման վրա մեծ ցավով նկարագրում է երիտթուրքերի կողմից կազմակերպված հայ ժողովրդի տեղահանությունները արևելյան և արևմտյան Անատոլիայից, Կիլիկիայից, Միջագետքից և մեկուկես միլիոն հայերի կոտորածները 1915 թվականի ընթացքում։
1919 թվականին աշխատությունը գերմաներենից արևմտահայերեն է թարգմանել Միքայել Շամտանջյանը, Կոստանդնուպոլսում։ Արևմտահայերենից արևելահայ գրական հայերենի է վերածել և գերմաներեն բնագրի հետ համեմատել է Ժորա Թոսունյանը ։
Ծանոթագրություններ
Կատեգորիա:Գրական գործեր Հայոց ցեղասպանության մասին Կատեգորիա:1919 գրքեր
Միգել Տոռուկո Մարկես
Միգել Մարկես (Miguel Torruco Marqués, ), մեքսիկացի ձեռնարկատեր, ակադեմիկոս, հասարակական գործիչ ։ 2012 թվականից զբաղեցնում է Մեքսիկայի տուրիզմի քարտուղարի պաշտոնը ։
Կենսագրություն
Միգել Տոռուկո Մարկեսը ծնվել է կապիտան, դերասան Միգել Տոռուկո Կաստելյանոսի և դերասանուհի Մարիա Էլենա Մարկեսի ընտանիքում։ Սովորել է Կոռնելի համալսարանում, Ամերիկյան պետությունների կազմակերպության տուրիզմի վերապատրաստման կենտրոնում մասնագիտացել տուրիզմի մարկետինգ մասնագիտությամբ, Հանրային կրթության նախարարությունում անցել է հանրային ձեռնարկատիրության կառավարման կուրսեր։ Ավարտել է նաև Մեքսիկայի տուրիզմի դպրոցի հյուրանոցային և ռեստորանային կառավարման ֆակուլտետը և պաշտպանել գիտական թեզ «Մեքսիկական հյուրանոցների և մոթելների ընկերակցությունը որպես ոլորտի համախմբման հիմնարար գործիք» թեմայով։ Մեքսիկայի տուրիզմի ակադեմիայի պրոֆեսոր է, եղել է նաև տնօրենի տեղակալ։ 25 տարեկան հասակում հիմնել է իր սեփական «Համա-ամերիկյան հյուրանոցային դպրոցը» (HBS), որը 38 տարիների ընթացքում տվել է 17 000 տուրիզմի բնագավառի մասնագետներ։ Եղել է իր իսկ հիմնած դպրոցի ռեկտորը, ունի Հյուրընկալության, սննդի և տուրիզմի բիզնես վարչարարության աստիճան, ինչպես նաև Լատինական Ամերիկայում առաջինն է ճանաչվել Հյուրընկալության կառավարման վարպետ, եղել է Մեքսիկական հատուկ տուրիզմի ակադեմիական կենտրոնի ուսանողական ընկերակցության նախագահը, 1991 թվականին հիմնադրել է համա-ամերիկյան հյուրանոցային դպրոցների կոնֆեդերացիան։
Մասնավոր ոլորտում սկսել է բեռնակրի աշխատանքից մինչև Մեխիկոյի del Paseo հյուարանոցի փոխկառավարիչ, եղել է Առևտրաարդյունաբերական պալատի տուրիզմի ազգային կոնֆեդերացիայի փոխնախագահը։ 2000-2004 թվականներին զբաղեցրել է Հյուրանոցների և մոթելների մեքսիկական ընկերակցության ազգային նախագահի պաշտոնը, որի ընթացքում փոխկապակցված աշխատել է 60-100 միությունների հետ։
Եղել է Ազգային տուրիստական կոնֆեդերացիայի նախագահը, որը համախմբում է 160 միությունների ու կազմակերպությունների։ 2012 թվականից Մեխիկոյի քաղաքպետ Միգել Անխել Մանսերայի հրավերով զբաղեցնում է Մեխիկոյի տուրիզմի քարտուղարի պաշտոնը։
Դասավանդել է 36 երկրներում։ Արժանացել է բազմաթիվ մրցանակների։
Երկեր
9 գրքերի հեղինակ է։
Արտաքին հղումներ
Կատեգորիա:Մեքսիկացի հասարակական գործիչներ Կատեգորիա:Մեքսիկացի ձեռնարկատերեր Կատեգորիա:Կոռնելի համալսարանի շրջանավարտներ Կատեգորիա:Մեքսիկայի քաղաքական գործիչներ
Սուրբ Աջ վանք
Սուրբ Ստեփանոս, գտնվում է Հայաստանի Կոտայքի մարզի Հրազդան քաղաքի Աղբյուրակ թաղամասից 3-4 կմ հս-արմ, անտառի մեջ։ Հայտնի է նաև Սուրբ Աջ վանքը անվամբ։
Պատմություն
Պատմվում է, որ ուխտավորներից մի կին ամեն կիրակի գնում էր վանքի ավերակների մոտ և աղոթում։ Մի անգամ երբ կինը, որն արդեն հղի էր, հերթական անգամ գնում էր աղոթելու, տապից ուշագնաց է լինում։ Աստված տեսնելով այդ իր աջ ձեռք համարվող Գաբրիել Հրեշտակապետին հրամայում է, որ նա իջնի երկնքից և օգնի հղի կնոջ։ Գաբրիել հրեշտակապետը կատարում է Աստծո խոսքը և իջնում է վանք։ Նա իր աջ ձեռքը դնում է գետնին և այնտեղ աճում է մի հաստաբուն ծառ, որի ճյուղերը տարածվում են չորս կողմով ու իր ստվերի մեջ է առնում ամբողջ վանքը։ Այստեղից էլ առաջացել է վանքի Սուրբ Աջ անվանումը։ Ցավոք վանքի վերանորգմանը խանգարելու պատճառով ծառը հատվել է։
Եկեղեցի
Վանական համալիրից պահպանվել է եկեղեցին կիսավեր վիճակում։ Այժմ եկեղեցին գտնվում է վերականգման փուլում։ Ցավոք վանքի պատերի բեկորների մեծ մասը չեն պահպանվել, այդ պատճառով էլ շինարարները օգտագործում են նոր քարեր։ Այն կառուցված է եղել սրբատաշ քարերով։ Միանավ սրահ է եղել։ Ներսից ունի երկու աղոթատուն, որոնց մուտքի ճակատին քանդակված են հրաշագեղ խաչաքանդակներ։ Առանձնահատուկ է այն փաստը, որ եկեղեցում բացակայում է խորանը։ Բացի աղոթատների մուտքի ճակատին քանդակված խաչաքանդակներից, եկեղեցու ներսում ևս առկա են մի քանի խաչաքանդակներ, որոնցից մեկը նման է հրեական խաչի։ Ճարտարապետական գլուխգործոց է եկեղեցու դուռը, որը իրենից ներկայացնում գալարներով զարդաքանդակված սյուներ։
Խաչքար
Վանքի համալիրի տարածքում գտնվում է մեկ խաչքար, որը հենած է վանքի պատին։
Գրականություն
ա Կատեգորիա:Արարատյան Հայրապետական թեմի վանքեր և եկեղեցիներ
Կիմ Եֆրեմով
Կիմ Եֆրեմով (Ефремов, Ким Евгеньевич, ), ռուս և խորհրդային գեղանկարիչ, Սանկտ Պետերբուրգի նկարիչների միության անդամ (մինչև 1992 թվականը` ՌԽՖՍՀ նկարիչների միության Լենինգրադի կազմակերպություն) ։
Կենսագրություն
Կիմ Եֆրեմովը ծնվել է 1933 թվականի հոկտեմբերի 14-ին, Օրենբուրգի մարզի Բլագադարնոյե գյուղում։ 1957-1961 թվականներին սովորել է Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի գեղանկարչության բաժնում` Ն. Մեդովիկովի և Բորիս Ուգարովի մոտ։ 1961 թվականին ավարտել է Վիկտոր Օրեշնիկովի արվեստանոցը` նկարչի որակավորմամբ։ Դիպլոմային աշխատանքը եղել է «Ձկնորսների կանայք» նկարը ։
1961 թվականից մասնակցել է ցուցահանդեսների, իր աշխատանքները ցուցադրելով Լենինգրադի կերպարվեստի առաջատար վարպետների աշխատանքների հետ միասին։ Նկարել է դիմանկարներ, բնանկարներ և ժանրային պատկերներ։ Եղել է ՌԽՖՍՀ նկարիչների միության Լենինգրադի կազմակերպության անդամ (1992 թվականից` Սանկտ Պետերբուրգի նկարիչների միություն)։ 1964-1968 թվականներին դասավանդել է Ա. Գերցենի անվան Ռուսական պետական մանկավարժական համալսարանում։
Մահացել է 2008 թվականի հունիսի 2-ին, Սանկտ Պետերբուրգում, իր կյանքի 75-րդ տարում։
Կ. Եֆրեմովի աշխատանքները գտնվում են Ռուսաստանի և այլ երկների թանգարաններում և մասնավոր հավաքածուներում։
Տես նաև
Կատեգորիա:Ռուս նկարիչներ Կատեգորիա:Սանկտ Պետերբուրգի նկարիչների միության անդամներ Կատեգորիա:ԽՍՀՄ նկարիչների միության անդամներ
Այրշիրյան տավարի ցեղ
Առաջացել է 18-րդ դարում, Շոտլանդիայի Այր կոմսությունում, տեղական տավարը հոլանդական և շորթհոռնյան ցեղերով բարելավելու միջոցով։
Այրիշյան տավարի ցեղը ցածրահասակ է, ունի ամուր ոսկրակազմ, խոր և լայն կրծքավանդակ, թեթև գլուխ՝ քնարաձև եղջույրներով։ Գույնը՝ կարմիր և խայտաբղետ, սպիտակ երանգով։ Ցուլերի կենդանի քաշը 650—750 կգ է, կովերինը՝ 450—500 կգ, կաթնատվությունը՝ 3500—4000 կգ (բարձրակիթներինը՝ 8000 կգ, ռեկորդայինը՝ 10000 կգ), կաթի յուղայնությունը՝ 3,8—4%:
Բուծվում է Ֆինլանդիայում, Ռուսաստանյում, Միացյալ Նահանգներում և այլուր։
Կատեգորիա:Տավարի ցեղեր
Վիրջինիա Բրյուս
Վիրջինիա Բրյուս (Virginia Bruce), իրական անունը՝ Հելեն Վիրջինիա Բրիգգս (Helen Virginia Briggs, ), ամերիկացի երգիչ և դերասան։
Կյանք
Հելեն Վիրջինիա Բրիգգսը ծնվել է 1910 թվականի սեպտեմբերի 29-ին Մինեապոլիսում։ Դպրոցն ավարտելուց հետո ընտանիքի հետ տեղափոխվել է Լոս-Անջելես՝ մտադրվելով ընդունվել Կալիֆոռնիական համալսարան։ Սակայն փոխարենը անհապաղ տեղափոխվել է Նյու-Յորք, որտեղ սկսել է հանդես գալ Բրոդվեյի թատրոնում ներկայացվող մյուզիքլներում և ֆիլմերում։ 1932 թվականին վերադարձել է Հոլլիվուդ, այդտեղ ամուսնացել և շարունակե է նկարահանվել ֆիլմերում։ Վիրջինիա Բրյուսը մահացել է քաղցկեղից՝ 1982 թվականի փետրվարի 24-ին Վուդլենդ-Հիլլզում։
Անձնական կյանք
Վիրջինիա Բրյուսն ամուսնացած է եղել երեք անգամ.
Ֆիլմագրություն
Թվական - Ֆիլմ - Դեր
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:Քաղցկեղից մահացածներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի երգչուհիներ Կատեգորիա:Թատրոնի դերասանուհիներ Կատեգորիա:20-րդ դարի ամերիկացի երգչուհիներ Կատեգորիա:20-րդ դարի ամերիկացի դերասանուհիներ
Տիբեթյան մաստիֆ
Տիբեթյան մաստիֆ, շների հինավուրց ցեղատեսակ։
Ցեղատեսակի պատմությունը
Տիբեթյան մաստիֆը համարվում է շների հինավուրց ցեղատեսակ, որը տան կամ տարածքի պահպանության նպատակով գործածվել է Տիբեթի վանքային համալիրներում, ինչպես նաև Հիմալայան լեռների քոչվորների կողմից։ Այն տարածված էր Տիբեթում, Չինաստանում, Մոնղոլիայում, Նեպալում և Հնդկաստանի հյուսիսային նահանգներում։ Այս ցեղատեսակի մասին տեղեկություններ է հաղորդել նաև Մարկո Պոլոն` իր ճանապարհորդությունների ժամանակ։ Տիբեթյան մաստիֆի մասին հիացմունքով են արտահայտվել շատ հայտնի կինոլոգներ։
Առաջին Տիբեթյան մաստիֆը, որը հայտնվել է Եվրոպայում, դա 1847 թվականին Վիկտորյա թագուհուն ուղարկված շունն էր։ 1880-ական թվականներին Էդուարդ VII-ը իր հետ Անգլիա էր բերել երկու Տիբեթյան մաստիֆ։
Ընդհանուր բնութագիրը
Տիբեթյան մաստիֆն ունի շատ խիտ մազածածկ, որը հնարավորություն է տալիս նրան ամբողջ տարին պահել բաց երկնքի տակ։ Գլխի շրջանում երկար մազերը ձևավորվում են բաշի տեսքով, որի պատճառով Տիբեթյան մաստիֆը հաճախ հիշեցնում է առյուծի։
Բնավորությամբ շատ հանգիստ և հավասարակշռված շուն է և հիանալիորեն պահպանում է տունը։ Մաքրասեր է, որի պատճառով հաճախ համեմատում են կատուների հետ։ Հակված չէ կախվածության մեջ մնալ տիրոջից։ Տունը կամ տարածքը պահպանելիս գիշերը չեն քնում։ Դրա փոխարեն հանգստանում են ցերեկային ժամերին։ Խելացի են, համառ և դիմացկուն։ Չվարժեցված և չդաստիարակված ժամանակ կարող են լինել անկանխատեսելի և վտանգավոր։ Նրա պահպանական բնազդը թույլ է տալիս նրան դառնալ ինքնամփոփ և կասկածել բոլոր անծանոթներին։
Տիբեթյան մաստիֆի մնդավի բարձրությունը կարող է հասնել 66-83 սմ (արու) և 61 սմ (էգ)։ Քաշը` 60-80 կգ, հաճախ եղել են առանձին դեպքեր, երբ շան քաշը հասել է մինչև 150 կգ-ի։ Հիմնականում լինում են սև գույնի, սև և շագանակագույն, կարմրավուն (բաց ոսկեգույնից մինչև մուգ կարմիր), գորշ և այլ գույների։
Աղբյուրներ
Կատեգորիա:Շան ցեղատեսակներ Կատեգորիա:Շներ
Բուենոս Այրեսի քաղաքապետարան
Բուենոս Այրեսի քաղաքապետարան (Palacio Municipal de la Ciudad de Buenos Aires, կամ՝ Palacio de la Jefatura de Gobierno de la Ciudad de Buenos Aires), Արգենտինայի մայրաքաղաք Բուենոս Այրեսի քաղաքային վարչակազմի նստավայրը։ Գտնվում է Plaza de Mayo-ի (Մայիսյան հրապարակի) վրա։
Պատմություն
1880 թվականին արգենտինյան դաշնային պետության ստեղծումը արտաքին առևտրի բումի և ներգաղթի ալիքի ազդակ դարձավ, որն իր հերթին հանգեցրեց մայրաքաղաքի բնակչության թվաքանակի կտրուկ աճի։ Ոստիկանության շենքի երկրորդ հարկում 1860 թվականից ի վեր տեղական իշխանությանը տրամադրված սենյակները այլևս չէին բավականացնում աշխատանքները բնականոն հունով կազմակերպելու համար, և 1890 թվականին քաղաքապետ Ֆրանսիսկո Բոլինիին լիազորվեց հոգ տանել քաղաքապետարանի առանձին շենք կառուցելու մասին։ Սակայն 1890 թվականի տնտեսական ճգնաժամը, որն այսօր հայտնի է 1890 թվականի խուճապ անունով, իր ազդեցությունը գործեց և ստիպեց կրճատել քաղաքապետարանի շենքի շինարարության համար նախատեսված ծախսերը, ըստ ամենայնի խնայել, տնտեսել միջոցները։ Այդ պատճառով էլ որոշվեց կառուցել համեմատաբար համեստ մի շինություն, ընդ որում՝ դարձյալ խնայողության նկատառումներից ելնելով՝ նախագծման աշխատանքների ղեկավարման գործը հանձնարարվեց հասարակական աշխատանքների փոխնախարարին, որն այդ գործը պիտի կատարեր գրեթե անվճար։ Բացի այդ, քաղաքապետարանի շենքի կառուցման համար օգտագործվեցին Avenida de Mayo-ի (Մայիսյան պողոտայի) կառուցման պատճառով քանդման ենթարկված մասնավոր մի տան շինանյութերն ու զարդատարրերը։
1988 թվականին քաղաքապետարանի մասնաշենքերի քանակն ավելացավ ևս մեկով. նախկինների հարևանությամբ շարք մտավ Casa de la Cultura-ն՝ Բուենոս Այրեսի մշակույթի տունը ,, որը կից կառուցապատումներով միացվեց մյուս մասնաշենքերին։
Ինչ պատահեց
Ինչ պատահեց (What Happened), Հիլարի Քլինթոնի 2017 թվականի հուշագրություններն իր՝ ԱՄՆ դեմոկրատական կուսակցությունից առաջադրման և 2016 թվականի նախագահական ընտրություններին մասնակցության մասին ։ Տպագրվել են 2017 թվականի սեպտեմբերի 12-ին Simon & Schuster հրատարակության կողմից։ Քաղաքական գործչի թվով 7-րդ գրական ստեղծագործությունն է ։
Բովանդակություն
Ըստ Նյու Յորք Թայմս-ի, գրքի նպատակն էր ցույց տալ ներքին հայացքն այն ուղղությամբ, թե ինչ նշանակություն ուներ Հիլարիի համար նախագահական ընտրություններին իր՝ որպես ԱՄՆ խոշորագույն կուսակցության առաջին կին թեկնածու մասնակցելը։ Նրա երրորդ հուշագրությունները՝ «Իմ կյանքի պատմությունը» (2003 թվական) և «Բարդ որոշումներ» (2014 թվական) հուշագրություններից հետո, ստացան վաղօրոք գովազդ՝ որպես «ամենաանձնական» գիրք ՝ անմիջականության նոր մակարդակով ։ Աշխատությունը նաև պետք է պարունակեր ինքնօգնության մի քանի գաղափարներ՝ տհաճ զգացողությունները վանելու համար ։ Նախագահական ընտրություններում կրած պարտությունը բացատրվում է մի շարք գործոններով, ներառյալ՝ Հետաքննությունների դաշնային բյուրոյի ղեկավար Ջեյմս Քոմին, Ռուսաստանի Դաշնության նախագահ Վլադիմիր Պուտինը, ԱՄՆ նախագահ Բարաք Օբաման, զանգվածային լրատվության միջոցները, Բեռնի Սանդերսը և իր կողմնակիցները, կանաչների կուսակցությունից նախագահի թեկնածու Ջիլ Սթայնը, սեքսիզմը, սպիտակամորթների մեծամասնության հիասթափությունը և Հիլարիի սեփական սխալները ։
Ստեղծում
Նոր գրքի գոյության մասին Հիլարի Քլինթոնին հայտնի դարձավ 2017 թվականի փետրվարին, բայց այն ժամանակ այն ներկայացվում էր որպես քաղաքական գործչի սիրելի ասույթների մասին էսսեների հավաքածու՝ անցած ընտրությունների մասին փոքրիկ ակնարկներով ։ Գրքի հրատարակման ֆինանսական պայմանները չէին ծածկվում, բայց ներկայացուցիչները եկամտի տեսանկյունից ակնկալում էին մեծ չափսի հոնորար ։ Գրքի հրատարակման պայմանը այն մինչև աշնան վերջ գրելն էր, այլապես «հուշագրությունները կխորտակվեին այլ ընտրությունների հուշագրությունների տեղատարափից» ։ Գրքի թեման և բովանդակությունը բացահայտվեցին 2017 թվականի հուլիսին  Գրքի անվանման թարմացումից հետո՝ այն «Թվիթթեր» սոցիալական կայքում սարկազմիկ մեմերի օբյեկտ դարձավ  ։
Շրջագայություն
2017 թվականի օգոստոսի 28-ին հայտնի դարձավ, որ Հիլարի Քլինթոնը սեպտեմբերի 18-ից մինչև դեկտեմբեր մասնակցելու է հյուսիսամերիկյան գրքային շրջագայությանը։ Քաղաքական գործիչը կայցելի քաղաք Վաշինգտոն, Կալիֆորնիա, Միչիգան, Իլինոյս, Վիսկոնսին, Ֆլորիդա, Ջորջիա, Մասաչուսեթս, Փենսիլվանիա, Վաշինգտոն, Օրեգոն նահանգները, ինչպես նաև կանադական Վանկուվեր, Մոնրեալ և Տորոնտո քաղաքները ։ Նյու-Յորքում գրքի շնորհանդեսի ժամանակ քաղաքական ակտիվիստ Լաուրա Լումերը հարցեր տվեց ջարդած էլեկտրոնային փոստի, Բենգազիի իրադարձությունների և քաղաքական գործչի կարիերայի հակասական այլ շրջափուլերի մասին ։
Վաճառք
Գրքի թղթային տարբերակը վաճառքի մեջ դրվեց 2017 թվականի սեպտեմբերի 12-ին և միանգամից գրավեց Barnes & Noble և «Ամազոն» բեսթսելլերների ցանկի գագաթնակետ ։
Արտաքին հղումներ
Կատեգորիա:Գրքեր այբբենական կարգով Կատեգորիա:Հուշագրություններ
Ադոլֆ Մինկին
Ադոլֆ Մինկին (Минкин, Адольф Иосифович, ), թատրոնի, վավերագրական ֆիլմերի, գեղարվեստական կինոնկարների խորհրդային ռեժիսոր, Կարելիայի Ինքնավար Խորհրդային Սոցիալիստական Հանրապետության արվեստի վաստակավոր գործիչ։
Կենսագրություն
Ադոլֆ Մինկինը ծնվել է 1898 թվականի հոկտեմբերի 7-ին։
Պետրոզավոդսկի թատերական ստուդիան ավարտելուց հետո (1917-1919 թվականներ) աշխատել է թատրոնում որպես ռեժիսոր և ադմինիստրատոր, իսկ 1924 թվականից ի վեր վավերագրական և գեղարվեստական կինոնկարների ռեժիսոր է եղել երկրի տարբեր կինոստուդիայում։
Նկարահանել է 137 կինոնկար, մի շարք վավերագրական ֆիլմեր, այդ թվում` «Մեզ մոտ` Ստալինգրադում», «80-րդ զուգահեռականից այն կողմ», «Երբ լույսերը միանում են» և վեց գեղարվեստական կինոնկար ։
Մահացել է 1967 թվականի հունվարի 31-ին։ Նա թաղված է Լենինգրադի հրեական գերեզմանատանը։
Արտաքին հղումներ
Կատեգորիա:Ռուս ռեժիսորներ Կատեգորիա:Ռուս կինոռեժիսորներ Կատեգորիա:Ռուս սցենարիստներ
Զանգակ (հրատարակչություն)
«Զանգակ», հայաստանյան հրատարակչություն։
Պատմություն
«Զանգակ» հրատարակչությունը հիմնադրվել է 1997 թվականին Մկրտչյանների ընտանիքի կողմից։ Առավելապես հայտնի է որպես ուսումնական գրականության, մասնավորապես դպրոցական դասագրքերի հրատարակությամբ զբաղվող հրատարակչություն։ «Զանգակ»-ը հրատարակում է նաև գեղարվեստական, մանկական, գիտական գրքեր, հանդեսներ, դիդակտիկ նյութեր և այլն։ Հրատարակչությունն ընթերցողին ներկայացնում է նաև էլեկտրոնային գրքերի հրատարակություններ՝ նախատեսված տարբեր թվային կրիչների համար։ Ընկերության կազմում գործում են նաև գրախանութ ու տպարան։
Միջազգային համագործակցություններ
«Զանգակ»-ը աշխատանքներ է իրականացնում նաև տարբեր այլազգի հեղինակավոր հրատարակիչների հետ, ինչի արդյունքում միջազգային գրքի շուկայի ամենապահանջված նմուշները հասանելի են դառնում հայ ընթերցողին։ 2009 թվականին «Զանգակ»-ը դարձել է Եվրոպայի կրթական հրատարակիչների խմբի  (ԵԿՀԽ) անդամ։
Մասնակցությունը միջազգային հեղինակավոր միջոցառումների
«Զանգակ»-ը մշտապես մասնակցում է ցուցահանդես-տոնավաճառների ինչպես Հայաստանում, այնպես էլ Հայաստանից դուրս։ Դրանցից պարբերական բնույթ են կրում Ֆրանկֆուրտի, Բոլոնիայի, Աստանայի, Մոսկվայի, Գոթենբուրգի, Լոնդոնի և ԱՄՆ-ի գրքի ցուցահանդեսները, որոնք գրքաշխարհի միջազգային ամենահայտնի իրադարձություններից են։
Արտաքին հղումներ
Կատեգորիա:Հայաստանի հրատարակչություններ
Հայաստանի էկոլոգիա
2018 թվականի Էկոլոգիական արդյունավետության գործակցի համաձայն՝ Հայաստանը 180 երկրների շարքում զբաղեցնում է 63-րդ տեղը ։ Երկրի ամենամեծ խնդիրներն են օդի աղտոտվածությունը, շրջակա միջավայրի (արեալների) պաշտպանությունը և ջրային ռեսուրսների անարդյունավետ օգտագործումը ։
Սևան
Սևանա լիճը Հայաստանի ամենամեծ լիճն է, այն գնահատվում է քաղցրահամ ջրի հսկայական պաշարի համար։ Հայկական լեռնաշխարհի մյուս խոշոր լճերում`Վանա լճում և Ուրմիա լճում ջուրը աղի է և պիտանի չէ ոռոգման համար։
Ներկայում Հայաստանում գործում է Սևանա լճի մակարդակի բարձրացման ծրագիր։ Սևանա լճի մակարդակի բարձրացման գլխավոր գործոնը Արփա-Սևան թունելն է, որով Արփա գետից ջուրը տեղափոխվում է Սևան։ Թունելի երկարությունը կազմում է 48,2 կմ։ Հայաստանի կառավարության որոշել է, որ լճի մակարդակը պետք է բարձրացնել տարեկան ավելի քան 20 սմ-ով։ 2008 թվականին 2007 թվականի համեմատ լճի մակարդակը բարձրացել է 6 սմ-ով, 2009 թվականին 2008 թվականի համեմատ՝ 38 սմ-ով։
Նախատեսվել է, որ մինչև 2019 թվականի վերջը ջրի մակարդակը կլինի 5-10 սմ-ով բարձր, քան նախորդ տարվա նույն ժամանակահատվածում։ Մինչև 2030 թվականը նախատեսվում է լճի մակարդակի բարձրացում մինչև 1903,5 մ ։
Լճի ողողված տարածքներում ծառերի ոչ բավարար հատման պատճառով սրվել է ճահճապատման վտանգը ։